
[bookmark: _Toc209440845]1	Definisjoner
Arbeidsplan: Årlig plan som konkretiserer Partenes forpliktelser og bidrag innenfor rammene av Prosjektbeskrivelsen og Finansieringsplanen. 
Part: Part, herunder Prosjektansvarlig, som har signert denne Samarbeidsavtalen og slike som tiltrer senere i henhold til punkt 3.1.
Finansieringsplan: Plan for hvordan prosjektkostnadene skal finansieres gjennom Prosjektperioden.
Force Majeure: Upåregnelige og ekstraordinære omstendigheter utenfor Partenes kontroll.
Forskningsrådet: Norges forskningsråd.
FoU-avtalen: Avtale for FoU-prosjekt inngått mellom Prosjektansvarlig og Forskningsrådet som består av et avtaledokument, Generelle vilkår for FoU-prosjekter samt Prosjektbeskrivelsen, og er inntatt som Vedlegg 1.
Generelle Vilkår for FoU-prosjekter: Forskningsrådets generelle vilkår for FoU-prosjekter, inntatt som et vedlegg til FoU-avtalen. 
HMS: Helse, arbeidsmiljø, ytre miljø og sikkerhet.
Immaterielle Rettigheter: Alle rettigheter til tekniske løsninger, metoder, prosesser og prosedyrer enten disse er patentert, kan patenteres eller ikke. Videre omfatter dette alle opphavsrettigheter og rettigheter til varemerker, design, plantesorter, databaser, kretsmønstre, tegninger, spesifikasjoner, prototyper, bedriftshemmeligheter og lignende.
In Kind: Forskningsarbeid, forskningsinfrastruktur, materiale eller annet som en Part stiller til rådighet for Prosjektet som angitt i Arbeidsplanen, i stedet for eller i tillegg til økonomiske bidrag.
Kommersiell Utnyttelse: Direkte eller indirekte bruk av Prosjektresultater i utvikling og/eller markedsføring av produkt, tjeneste eller prosess, eller overdragelse og/eller lisensiering av Prosjektresultater til tredjepart. Forlagsmessig utgivelse regnes ikke som kommersiell utnyttelse.
Konfidensiell Informasjon: All skriftlig informasjon, dokumentasjon eller materiale som knytter seg til eller konkretiserer en Parts eller Tilknyttet Enhets forretningsforhold, planer, forskningsopplysninger, metoder eller knowhow, herunder Prosjektbakgrunn og Prosjektresultat, som er merket «konfidensiell», og tilsvarende muntlig informasjon som identifiseres som konfidensiell på tidspunktet for meddelelsen og som blir bekreftet skriftlig innen 15 kalenderdager fra den muntlige avsløringen. 
Misligholdende Part: En Part som Styringskomitéen anser for å ha misligholdt sine forpliktelser i Samarbeidsavtalen. 
Prosjektansvarlig: Den Part som er benevnt Prosjektansvarlig på forsiden til Samarbeidsavtalen og i FoU-avtalen. 
Prosjektbakgrunn: Kunnskap, herunder Immaterielle rettigheter, som en Part bringer inn i Prosjektet. Den enkelte Parts Prosjektbakgrunn fremgår av Vedlegg 3.
Prosjektbeskrivelse: Faglig og administrativ beskrivelse og plan for gjennomføring av Prosjektet, inntatt som vedlegg til FoU-avtalen.
Prosjektet: Den samlede aktiviteten som omfattes av FoU-avtalen og som fremgår på forsiden av denne Samarbeidsavtalen.
Prosjektleder: Personen som på vegne av Prosjektansvarlig skal ivareta den faglige fremdriften og gjennomføringen av Prosjektet.
Prosjektperioden: Perioden som Prosjektet utføres i, som angitt i FoU-avtalen.
Prosjektresultater: Alle resultater som skapes eller oppnås i arbeid som utføres i Prosjektet, herunder Immaterielle Rettigheter, uavhengig av om resultatene er vernet av lovgivning eller ikke.
Rimelige og Rettferdige Vilkår: Egnede vilkår, herunder eventuelle økonomiske betingelser eller bestemmelser om vederlagsfrihet, som tar høyde for de konkrete omstendighetene ved den aktuelle forespørsel om bruksrett, for eksempel den faktiske eller potensielle verdien av resultatene eller bakgrunnskunnskapen som det kreves bruksrett til, og/eller omfang, varighet eller andre karakteristika ved den forespeilede utnyttelse. Vilkårene må sikre at foretakene som deltar i prosjektet ikke mottar indirekte støtte, slik at de er i henhold til ESAs retningslinjer for offentlig støtte til forskning, utvikling og innovasjon pkt. 29 bokstav b), c) eller d) [footnoteRef:1].    [1:  Publications Office (europa.eu)] 

Samarbeidsavtalen: Disse generelle avtalevilkår med tilhørende vedlegg som listet i punkt 2.
Styringskomité: Prosjektets øverste og besluttende organ.
Tilknyttede Enheter: 
a) Enhet som direkte eller indirekte innehar mer enn 50 % av aksjekapitalen eller stemmene eller på annen måte direkte eller indirekte utøver kontroll med en av Partene (morselskap).
b) Enhet hvor en av Partene direkte eller indirekte innehar mer enn 50 % av aksjekapitalen eller stemmene eller på annen måte direkte eller indirekte utøver kontroll (datterselskap).
c) Enhet hvis aksjekapital eller stemmer direkte eller indirekte og med mer enn 50 % innehas av eller som på annen måte direkte eller indirekte kontrolleres av ett eller flere foretak som direkte eller indirekte har mer enn 50 % av aksjekapitalen eller stemmene eller på annen måte direkte eller indirekte utøver kontroll med en av Partene (søsterselskap).
[bookmark: _Toc209440846]2	Formål og omfang
Denne Samarbeidsavtalen regulerer forholdet mellom Partene i Prosjektet, herunder deres rettigheter og plikter. Prosjektansvarlig har på Partenes vegne fått tilsagn om støtte fra Forskningsrådet for å gjennomføre Prosjektet. Rammene for Prosjektet, herunder betingelsene for støtte fra Forskningsrådet, denne støttens omfang, Prosjektets mål, Prosjektbeskrivelse, Finansieringsplan og rapporteringskrav fremgår av FoU-avtalen, inntatt i Vedlegg 1 til denne Samarbeidsavtalen. 
Vedlegg 1:	FoU-avtalen mellom Prosjektansvarlig og Forskningsrådet
Ved eventuell motstrid mellom bestemmelsene i FoU-avtalen og Samarbeidsavtalen skal FoU-avtalen ha prioritet.
Følgende vedlegg inngår også som en del av denne Samarbeidsavtalen:
Vedlegg 2:	Avvik fra Samarbeidsavtalens standardtekst
Vedlegg 3:	Prosjektbakgrunn 
Vedlegg 4:	Dokument for tiltredelse
Vedlegg 5:	Utfyllende beskrivelse av de enkelte Partenes forpliktelser til å utføre forskningsarbeid og/eller yte finansielle bidrag i tråd med Prosjektbeskrivelse og Finansieringsplan for Prosjektet.
[bookmark: _Toc209440847]3	Inngåelse, varighet, fratreden og førtidig avslutning
[bookmark: _Toc209440848]3.1	Inngåelse
Samarbeidsavtalen trer i kraft fra det tidspunkt alle Partene har signert, med virkning fra oppstart av Prosjektperioden.
Innlemmelse av nye Parter i Prosjektet etter oppstart krever skriftlig godkjenning av Forskningsrådet, i tillegg til enstemmig godkjenning av Partene. En godkjent ny Part tiltrer Samarbeidsavtalen ved signering av et tiltredelsesdokument inntatt i Vedlegg 5. Den nye Parten vil fra signering av tiltredelsesdokumentet ha rett til å være representert i Styringskomitéen, og vil fra samme tidspunkt være forpliktet til å utføre forskningsaktiviteter og/eller bidra med finansiering som nærmere angitt i vedleggene til Samarbeidsavtalen. 
Styringskomitéen skal vurdere behovet for, og eventuelt foreslå endringer i Samarbeidsavtalens vedlegg som følge av nye Parters tiltredelse i Prosjektet. Slike endringer trer i kraft ved ny Parts signering av tiltredelsesdokument.  
[bookmark: _Toc209440849]3.2	Varighet
Samarbeidsavtalen gjelder i Prosjektperioden, frem til Prosjektet er ferdigstilt og Partene har oppfylt alle sine forpliktelser i henhold til Samarbeidsavtalen. Etter dette tidspunkt opphører Samarbeidsavtalen automatisk med unntak av punkt 8 Eiendomsrett, punkt 9 Bruksrett, punkt 10 Offentliggjøring, punkt 13 Partenes ansvar overfor hverandre, punkt 14 Konfidensialitet, samt punkt 22 Lovvalg og verneting, som har gyldighet også etter Samarbeidsavtalens opphør.
[bookmark: _Toc209440850]3.3	Fratreden
En Part, med unntak av Prosjektansvarlig, som ønsker å avslutte sin deltakelse i Prosjektet, kan sende et skriftlig varsel om dette til Styringskomitéen. Styringskomitéen orienterer Prosjektansvarlig som igjen ber om godkjenning fra Forskningsrådet på om Prosjektet kan fortsette med endret partssammensetning. Varsel om fratreden skal sendes Prosjektansvarlig innen 1. juli for å få virkning fra 1. januar det påfølgende år. 
Dersom Prosjektets gjennomførbarhet i vesentlig grad er avhengig av fratredende Part, plikter nevnte Part, ved forhandlinger og eventuelt etter nærmere avtale, å legge forholdene til rette for at øvrige Parter kan videreføre Prosjektet. Det omfatter også tilgang til, og bruksrett til, Prosjektbakgrunn og informasjon som er nødvendig for ferdigstillelse av Prosjektet.
Gjenværende Parter skal gjøre rimelige forsøk på å omfordele fratredende Parts oppgaver og forpliktelser seg imellom, og med eventuell tredjepart som Partene og Forskningsrådet godtar som ny Part. Dette forutsetter at vedkommende tredjepart aksepterer å bli bundet av vilkårene i denne Samarbeidsavtalen. 
En Part som fratrer Prosjektet i henhold til 3.3, skal yte slike finansielle bidrag som vedkommende har forpliktet seg til frem til fratredelsestidspunktet. Fra tidspunkt for fratreden blir Parten fritatt fra sine rettigheter og plikter i henhold til Samarbeidsavtalen, med unntak av slike forpliktelser som er nevnt i punkt 3.2, som skal fortsette å gjelde også etter fratreden. 
[bookmark: _Toc209440851]3.4	Førtidig avslutning
Partene kan ved enstemmighet, og i samråd med Forskningsrådet, beslutte førtidig avslutning av Prosjektet. Ved slik førtidig avslutning, og i den grad Partene har utført arbeid mot avtalt kompensasjon, vil Partene få dekket godkjente kostnader frem til tidspunkt for avslutning av Prosjektet. 
Dersom Forskningsrådet hever FoU-avtalen, skal Samarbeidsavtalen automatisk opphøre med en rett for Partene til å bli kompensert for arbeid og kostnader som angitt i forrige punkt.
Partenes rett til kompensasjon etter første og andre ledd gjelder i den utstrekning det er tilgjengelige midler for dette i Prosjektet, eller at Forskningsrådet ikke krever midlene tilbakebetalt. 
Ved førtidig avslutning av Prosjektet vil Partene ha en bruksrett, som angitt i punkt 9.2, til de Prosjektresultater som foreligger på tidspunkt for avslutning. Partenes rettigheter og plikter, som nevnt i punkt 3.2, skal fortsette å gjelde også etter avslutning.	||
[bookmark: _Toc209440852]4	Partenes forpliktelser
Hver av Partene skal utføre det forskningsarbeid og/eller yte slike bidrag, herunder finansielle, som vedkommende har forpliktet seg til under Samarbeidsavtalen. De enkelte Partenes bidrag fremgår av Prosjektbeskrivelsen og Finansieringsplanen, samt eventuelle utfyllende beskrivelser i Vedlegg 6.
Partene plikter å utføre sine oppgaver på en effektiv og profesjonell måte, og ellers i tråd med de kvalitetskrav knyttet til utførelsen som gjelder blant anerkjente aktører innen forskning og utvikling. Oppgavene skal utføres i samsvar med etiske krav og legge til rette for etterprøvbarhet. 
Forskning er etter sin art beheftet med usikkerhet med hensyn til hvilke resultater som kan oppnås. Ingen av Partene er følgelig ansvarlig overfor de øvrige for å oppnå et bestemt resultat eller et bestemt mål som er satt for forskningsaktiviteten såfremt vilkårene knyttet til utførelsen av forskningsaktiviteten, som angitt ovenfor, er overholdt. 
Partene skal omgående varsle Prosjektansvarlig om forhold av betydning for Prosjektets gjennomføring.
Partene skal fremskaffe informasjon og annet materiale som er nødvendig for at en Part eller Styringskomitéen skal kunne utføre sine oppgaver i henhold til Samarbeidsavtalen, og samtidig påse at dette er så korrekt og oppdatert som mulig.
Partene skal ved gjennomføringen av Prosjektet følge gjeldende lover og forskrifter, annen offentlig regulering, etiske retningslinjer, samt anerkjente kvalitetsstandarder og normer for god forskningsskikk. Med mindre annet følger av Samarbeidsavtalen, er hver av Partene selv ansvarlig for eventuelle tillatelser de trenger for å utføre sine oppgaver i Prosjektet.
[bookmark: _Toc209440853]5	Prosjektansvarligs plikter, rollen som Prosjektleder
I tillegg til sine plikter som Part, jf. punkt 4, har Prosjektansvarlig et overordnet og koordinerende ansvar knyttet til den praktiske gjennomføringen av Prosjektet, samt et oppfølgingsansvar overfor Forskningsrådet. 
Prosjektansvarlig oppnevner en Prosjektleder som i det daglige skal ivareta Prosjektansvarliges oppgaver, herunder sørge for Prosjektets fremdrift i tråd med bestemmelsene i Samarbeidsavtalen. 
Prosjektansvarlig skal
· være bindeledd mellom Partene og Forskningsrådet, og utføre de oppgaver som er tillagt Prosjektansvarlig i FoU-avtalen og Samarbeidsavtalen
· forvalte Forskningsrådets økonomiske bidrag, samt ivareta de finansielle forpliktelser som følger av punkt 7
· holde oversikt over, og koordinere fremdrift og ressursbruk i Prosjektet i henhold til Prosjektbeskrivelsen og godkjent Arbeidsplan
· samarbeide med Partene og deres utpekte kontaktpersoner, samt føre oppdatert liste over sistnevnte
· påse at Partene overholder sine forpliktelser etter Samarbeidsavtalen
· utarbeide og avgi rapporter til Forskningsrådet som angitt i FoU-avtalen
· forberede og innkalle til møter i Styringskomitéen, herunder å utarbeide agenda og forslag til beslutninger
· holde en oppdatert liste over alle vedtak som fattes av Styringskomitéen
· lede møter, utarbeide møtereferater, samt sørge for at Styringskomitéens vedtak og instruksjoner følges opp og iverksettes
· utarbeide utkast til Arbeidsplan for Prosjektet for fremleggelse og godkjenning i Styringskomitéen
· rapportere om fremdrift og ressursbruk til Styringskomitéen, samt foreslå tiltak for å avhjelpe eventuelle avvik 
· omgående varsle Styringskomitéen om forhold av betydning for gjennomføring av Prosjektet
· innenfor rammene av taushetsplikten i punkt 14, gi Partene tilgang til dokumenter knyttet til Prosjektet som er nødvendige for at Parten skal kunne ivareta egne rettigheter etter Samarbeidsavtalen 
Prosjektansvarlig ved Prosjektleder rapporterer til Styringskomitéen.
[bookmark: _Toc209440854]6	Styringskomitéen
[bookmark: _Toc209440855]6.1	Oppgaver og sammensetning
Styringskomitéen er Prosjektets øverste og besluttende organ. Styringskomitéen skal følge opp at de planer og intensjoner som ligger til grunn for Prosjektet og Samarbeidsavtalen blir innfridd, og at den virksomhet som fremgår av Prosjektbeskrivelsen, Finansieringsplanen og Arbeidsplanen blir realisert innenfor vedtatte tids- og kostnadsrammer.
Hver av Partene har rett til å oppnevne ett medlem til Styringskomitéen. Den Prosjektansvarliges medlem leder Styringskomitéen. En Part som ikke har oppnevnt et medlem til Styringskomitéen er like fullt bundet av dens vedtak.
[bookmark: _Toc209440856]6.2	Innkalling og gjennomføring av møter 
Styringskomitéen skal gjennomføre ordinære møter minimum én gang i året eller etter avtalt møteplan. Det skal innkalles til ekstraordinært møte dersom minst én av Partene ønsker det. 
Innkalling til ordinære møter skal sendes ut senest 20 virkedager i forkant av ordinære møter, og 10 virkedager i forkant av ekstraordinære møter. Innkallingen skal inneholde agenda, eventuelle forslag til vedtak og nødvendig underlagsdokumentasjon. Eventuelle forslag til vedtak skal tydelig identifiseres.
Styringskomitéens møter kan gjennomføres som video- eller telefonkonferanse. 
Vedtak i Styringskomitéen kan fattes uten møte ved at lederen sender ut forslag elektronisk med påfølgende avstemning via e-post. Forslag skal sendes ut minimum 3 virkedager i forkant av avstemningen, og avsenderen skal forsikre seg om at alle medlemmene i Styringskomitéen har mottatt e-posten. Det skal tydelig fremgå at det skal fattes et vedtak.
[bookmark: _Toc209440857]6.3	Stemmeregler
Vedtak fattes med 2/3 flertall. Styringskomitéen er beslutningsdyktig når 2/3 av medlemmene er til stede i møtet eller deltar i en elektronisk avstemning, enten personlig eller representert ved fullmektig. 
I saker som vesentlig endrer den enkelte Parts rettigheter og plikter i Prosjektet, fattes vedtak ved enstemmighet. Slike vedtak forutsetter at alle medlemmene i Styringskomitéen deltar i avstemningen. Endring av Samarbeidsavtalen og vedtakelse av årlige budsjetter krever enstemmighet blant Partene.
Medlemmene i Styringskomitéen har én stemme hver. En Part har ikke stemmerett i en sak om eget mislighold av Samarbeidsavtalen og konsekvensene av dette.
[bookmark: _Toc209440858]6.4	Referat, formalisering av vedtak
Leder av Styringskomitéen skriver referat fra møtene og distribuerer disse elektronisk til øvrige medlemmer i Styringskomitéen innen 10 virkedager etter at møtet ble avholdt. Dersom det ikke innen 10 virkedager fra utsendelse av referatet er innkommet innvendinger eller merknader, anses referatet som godkjent. 
Eventuelle vedtak fattet av Styringskomitéen i møte skal fremgå tydelig av referatet. Vedtaket er først gyldig og bindende for Partene etter at referatet er godkjent.
[bookmark: _Toc209440859]7	Økonomi og styring
[bookmark: _Toc209440860]7.1	Arbeidsplan
Styringskomitéen skal vedta en årlig Arbeidsplan for Prosjektet. Arbeidsplanen skal danne grunnlaget for den tekniske og økonomiske gjennomføringen av Prosjektet i tråd med Prosjektbeskrivelsen og Finansieringsplanen.
[bookmark: _Toc209440861]7.2	Fordeling av midler
Prosjektansvarlig mottar og administrerer Forskningsrådets og Partenes økonomiske bidrag til Prosjektet. Prosjektansvarlig forestår utbetaling av midler i henhold til vedtatt Arbeidsplan, rapporter godkjent av Forskningsrådet, og faktureringsrutiner som angitt i punkt 7.4.
En Part er kun berettiget til å få betalt for oppgaver den utfører/ får utført, og kostnader den pådrar seg, i henhold til vedtatt Arbeidsplan.
Hver av Partene skal i tråd med egne revisjons- og styringsprinsipper være fullt ut ansvarlig for å dokumentere sine prosjektkostnader, både overfor Forskningsrådet og de øvrige Partene. Dokumentasjon skal gis på forespørsel fra enten Prosjektansvarlig eller Forskningsrådet.
En Part som benytter mindre enn tildelt andel av prosjektmidlene, vil kun få dekket sine faktiske og berettigede kostnader i henhold til Arbeidsplanen. En Part som benytter mer enn tildelt andel av prosjektmidlene, vil kun få dekket faktiske og berettigede kostander oppad begrenset til størrelsen på den tildelte andel prosjektmidler.
Mottatte midler som en Part ikke kan dokumentere at er faktiske og berettigede kostnader i henhold til Arbeidsplanen, skal betales tilbake. En Misligholdende Part skal også dekke eventuelle tilleggskostnader som de øvrige Partene pådrar seg som følge av misligholdet. 
[bookmark: _Toc209440862]7.3	In Kind
Part som bidrar med In Kind i Prosjektet, skal rapportere sine faktiske og berettigede kostnader forbundet med dette bidraget til Prosjektansvarlig. Slik rapportering skal skje senest innen utløpet av desember hvert år, eller i henhold til det som er avtalt i Arbeidsplan, Prosjektbeskrivelsen eller Finansieringsplanen.
[bookmark: _Toc209440863]7.4	Fakturering
Prosjektansvarlig skal fakturere Partene for deres finansielle bidrag til Prosjektet som angitt i Prosjektbeskrivelsen.
Med mindre annet er særskilt avtalt, skal Partene fakturere Prosjektansvarlig etterskuddsvis per måned i henhold til dokumenterte utgifter og i tråd med Arbeidsplanen.
Korrekte fakturaer skal betales innen 30 dager fra mottak, med mindre annet er særskilt avtalt.
Ved forsinket betaling vil det bli beregnet forsinkelsesrente i henhold til forsinkelsesrenteloven.
[bookmark: _Toc209440864]7.5	Prosjektansvarliges tilbakeholdsrett
Overfor en Misligholdende Part har Prosjektansvarlig rett til å holde tilbake, og kreve tilbakebetaling av, Prosjektets midler.
[bookmark: _Toc209440865]8	Eiendomsrett
[bookmark: _Toc209440866]8.1	Eiendomsrett til Prosjektbakgrunn
Eiendomsrett til Prosjektbakgrunn som den enkelte Part bringer inn i Prosjektet skal forbli hos den Part som brakte den inn. Prosjektbakgrunn som inngår i Prosjektet fra oppstart, herunder betingelser for bruken, fremgår av Vedlegg 3. 
Prosjektbakgrunn som bringes inn i Prosjektet underveis i Prosjektperioden skal skriftlig forelegges Prosjektansvarlig, godkjennes av Styringskomitéen, og inntas i Vedlegg 3 sammen med betingelser for bruken. Godkjent ny Prosjektbakgrunn skal gjøres kjent for Partene. 
[bookmark: _Toc209440867]8.2	Eiendomsrett til Prosjektresultater
Eiendomsrett til Prosjektresultater skal tilfalle den Part som har skapt dem. 
Dersom to eller flere Parter sammen har skapt Prosjektresultater, skal de ha felles eierskap til disse. Partenes ideelle eierandel skal tilsvare den respektive Parts forholdsmessige intellektuelle bidrag til det aktuelle Prosjektresultat.
Parter som eier Prosjektresultater i fellesskap skal, innen 6 måneder fra de aktuelle Prosjektresultater ble skapt, enes om avtale om utnyttelse av disse Prosjektresultater, herunder eventuelle beskyttelsestiltak og kostnadsfordeling for slike. Sameieavtalen bør som et minimum omfatte følgende punkter:
· En tydelig angivelse av Prosjektresultatet, herunder den enkelte Parts eierandel.
· Bestemmelser om hvilken sameier som skal ha ansvar for å beskytte og vedlikeholde Prosjektresultatet, herunder dennes fullmakter.
· En detaljert plan for hvordan Prosjektresultater skal beskyttes, forsvares, vedlikeholdes og brukes, herunder en plan for forretningsmessig utnyttelse. 
Dersom eier av Prosjektresultat som ikke er forskningsinstitusjon eller helseforetak, i løpet av en periode på 2 år fra Prosjektresultatene ble skapt, ikke har tatt rimelige skritt for videreutvikling og/eller Kommersiell Utnyttelse, skal Parter som er forskningsinstitusjoner eller helseforetak ha fortrinnsrett til vederlagsfri overtakelse av eiendomsretten til slike Prosjektresultater. Dersom flere Parter ønsker slik fortrinnsrett, skal disse Partene eie de aktuelle Prosjektresultater i fellesskap og skal inngå avtale som angitt i ovenstående avsnitt.
[bookmark: _Toc209440868]8.3	Overføring av eiendomsrett til Prosjektresultater
Partene kan overføre eierskap til egne Prosjektresultater til andre Parte eller tredjeparter så fremt dette ikke hindrer eller begrenser de øvrige Partenes rettigheter og tilgang til slike Prosjektresultater som angitt i Samarbeidsavtalen.
Eventuell overføring av eierskap til Prosjektresultater i Prosjektperioden krever 30 virkedagers forutgående skriftlige varsel til de andre Partene, med mindre slikt varsel er forbudt etter gjeldende regler om innsideinformasjon i verdipapirhandelloven. 
[bookmark: _Toc209440869]8.4	Beskyttelse av Prosjektresultater
Den som har eiendomsretten til Prosjektresultater plikter å undersøke mulighetene for å beskytte, herunder patentbeskytte, slike Prosjektresultater. 
I vurderingen av mulige beskyttelsestiltak, og omfanget og gjennomføringen av disse, skal også de øvrige Partenes legitime hensyn tas med i betraktning, herunder ivaretakelse av de bruksrettigheter som fremgår av denne Samarbeidsavtalen.
[bookmark: _Toc209440870]9	Bruksrett
[bookmark: _Toc209440871]9.1	Bruksrett til Prosjektbakgrunn
Partene og deres Tilknyttede Enheter har en vederlagsfri, ikke-eksklusiv, ikke-viderelisensierbar bruksrett til Prosjektbakgrunn som er nødvendig for utførelse av eget arbeid i Prosjektet.
Bruksrett til andres Prosjektbakgrunn utenfor Prosjektet, og som er nødvendige for Partenes og deres Tilknyttede Enheters utnyttelse av egne Prosjektresultater og bruksrettigheter i henhold til denne Samarbeidsavtalen, skal gis på de betingelser som fremgår av Vedlegg 3.
[bookmark: _Toc209440872]9.2	Bruksrett til Prosjektresultater
I Prosjektperioden har Partene og deres Tilknyttede Enheter en vederlagsfri, ikke-eksklusiv, ikke- viderelisensierbar bruksrett til Prosjektresultater som er nødvendig for gjennomføringen av deres arbeid i Prosjektet. 
Bruksrett til Prosjektresultater som er nødvendig for å bruke sine egne Prosjektresultater kommersielt, gis på Rimelige og Rettferdige Vilkår.
Partene og deres Tilknyttede Enheter skal også ha bruksrett til andre Parters Prosjektresultater for Kommersiell Utnyttelse. Denne bruksretten gis på Rimelige og Rettferdige Vilkår. 
Deltakende forskningsorganisasjoner har en ikke-eksklusiv, ikke-viderelisensierbar, vederlagsfri, ugjenkallelig, verdensomspennende rett til å bruke andre Parters Prosjektresultater i forbindelse med ikke-kommersiell undervisning og ikke-kommersiell forskning. Slik bruk må ikke på noen måte svekke de andre Partenes muligheter til å beskytte eller bruke sine egne Prosjektresultater.
Alle forespørsler om bruksrett til Prosjektresultater skal skje skriftlig. En forespørsel om bruksrett kan fremsettes inntil 12 måneder etter Prosjektets slutt.	Comment by NTNU: Det bør være en tidsbegrensning på hvor lang tid etter prosjektslutt en deltaker kan stille krav om tilgangsrettigheter. Dette vil både gi et insentiv for deltakerne til å komme med forespørsler og forutsigbarhet for eierne av resultatene.u
Eventuell avtale om eksklusiv bruksrett til Prosjektresultater, krever skriftlig bekreftelse om avståelse av bruksrett fra de øvrige Partene. Slik avtale skal være på Rimelige og Rettferdige Vilkår. 
[bookmark: _Toc209440873]9.3	Bruksrett for nye Parter
Prosjektresultater som er utviklet forut for tiltredelse av en ny Part til Samarbeidsavtalen skal, for denne nye Parts vedkommende, regnes for Prosjektbakgrunn.
[bookmark: _Toc209440874]9.4	Bruksrett for Parter som forlater Prosjektet
En Part som forlater Prosjektet skal gi de gjenværende Partene bruksrett som angitt i Samarbeidsavtalen, som om han fortsatt var Part.
En Part som velger å avslutte sin deltagelse i Prosjektet skal ha bruksrett til Prosjektresultater utviklet frem til tidspunkt for fratreden, og som ellers fremgår av Samarbeidsavtalen. Vedkommende Part har ingen rettigheter til Prosjektresultater utviklet i Prosjektet etter tidspunkt for fratreden.
[bookmark: _Toc209440875]9.5	Særlig regulering av bruksrett til programvare
Bruksrett til Prosjektbakgrunn og Prosjektresultater som angitt i Samarbeidsavtalen omfatter ikke tilgang til kildekode og objektkode, eller noen annen dokumentasjon for programvare det gis bruksrett til. 
[bookmark: _Toc209440876]10	Offentliggjøring
Prosjektresultater skal normalt offentliggjøres så raskt som mulig av eierne av Prosjektresultatene. Formidlingstiltak og formidlingsplaner som er beskrevet i FoU-avtalen skal oppdateres ved avslutning av Prosjektet og gjennomføres i samråd mellom Partene. 
Dersom mastergrad-, ph.d.- og/eller post.doc-arbeid som inngår i Prosjektet, er formålet at dette arbeidet skal offentliggjøres. Ingen av bestemmelsene i denne Samarbeidsavtalen skal tolkes eller anvendes på en slik måte at oppnåelse av mastergrad og/eller doktorgrad forhindres. 
Partene har, innenfor de rammer som er beskrevet i dette punkt, rett til å offentliggjøre Prosjektresultater de selv har eiendomsrett til, jf. punkt 8.2 første avsnitt. 
Parter med felles eiendomsrett til Prosjektresultater kan offentliggjøre slike i fellesskap. Forfatterskap og medforfatterskap skal angis i tråd med prinsippene i Vancouver protokollen (http://www.icmje.org/).
Planer om offentliggjøring skal sendes via Prosjektleder til Styringskomitéen. Partene har en frist på 45 virkedager fra slik melding ble gitt Prosjektleder, til å begjære midlertidig utsettelse av offentliggjøringen. Eventuell utsettelse av offentliggjøring skal være begrunnet i at Parten 
a) har legitime kommersielle interesser som kommer i fare ved en eventuell offentliggjøring
eller 
b) vil få vanskeligheter med å beskytte Prosjektresultater eller Prosjektbakgrunn
I henhold til universitets- og høyskoleloven må styret hos Part som er utdanningsinstitusjon fatte vedtak om midlertidig hemmelighold for Prosjektresultater som er frembrakt av universitets- og høyskoleansatte. For innsending av patentsøknad skal det i slike tilfeller som hovedregel gis 90 dagers frist etter at en Part har begjært utsettelse. Det kan i slike tilfeller ikke gis mer enn 6 måneders frist fra en Part har begjært utsettelse.
En Part skal ikke offentliggjøre en annen Parts Prosjektresultater eller Prosjektbakgrunn. I de tilfeller hvor slike Prosjektresultater eller Prosjektbakgrunn er integrert med Partens Prosjektresultater, kreves den annen Parts skriftlige forhåndssamtykke. Et slikt samtykke kan ikke nektes uten saklig grunn og skal begrunnes skriftlig innen 30 virkedager etter mottatt skriftlig henvendelse.
[bookmark: _Toc209440877]11	Mislighold 
Dersom en Part misligholder sine forpliktelser i henhold til Samarbeidsavtalen vil Prosjektansvarlig, eventuelt Styringskomitéen hvis det er Prosjektansvarlig som er i mislighold, gi vedkommende Part en skriftlig advarsel med en rimelig frist for å rette opp forholdet. 
Dersom misligholdet ikke er rettet innen fristen, kan Styringskomitéen fatte beslutning om at Parten er å anse som Misligholdende Part og, i samråd med Forskningsrådet, avgjøre hva konsekvensene skal være. Styringskomitéens beslutning kan blant annet gå ut på overføring av Misligholdende Parts avtalte oppgaver til en annen Part, eller heving av Samarbeidsavtalen overfor vedkommende Misligholdende Part. 
Misligholdende Part som må fratre som følge av heving av Samarbeidsavtalen, jf. forrige avsnitt, plikter å legge forholdene til rette for at øvrige Parter kan videreføre Prosjektet, uten krav på kompensasjon. 
En Misligholdende Part mister umiddelbart sin bruksrett etter Samarbeidsavtalen ved mottak av formell beslutning om heving fra Styringskomitéen, men vil fortsatt være forpliktet til å gi de øvrige Parter bruksrett til egen Prosjektbakgrunn og Prosjektresultater som angitt i Samarbeidsavtalen. 
En Misligholdende Parts øvrige rettigheter og plikter etter Samarbeidsavtalen faller bort fra det tidspunkt Styringskomitéen fatter beslutning om heving overfor vedkommende Misligholdende Part, med unntak av bestemmelsene som nevnt i Samarbeidsavtalens punkt 3.2 som fortsatt skal gjelde også etter heving av Samarbeidsavtalen.
Eventuelt utbetalte, ubenyttede midler mottatt som ledd i utføring av oppgaver i Prosjektet skal tilbakebetales. 
[bookmark: _Toc209440878]12	Bruk av underleverandører
En Part som engasjerer underleverandører eller som på annen måte involverer tredjeparter (inkludert Tilknyttede Enheter) i utførelsen av oppgaver i Prosjektet forblir fullt ut ansvarlig for disses handlinger og leveranser som om de var deres egne, herunder at betingelsene i denne Samarbeidsavtalen blir ivaretatt.
[bookmark: _Toc209440879]13	Partenes ansvar overfor hverandre
[bookmark: _Toc209440880]13.1	Ingen garantier
Partene innestår ikke for at informasjon eller materiale (inkludert Prosjektbakgrunn og Prosjektresultater) som de gir eller stiller til rådighet for de øvrige Partene i Prosjektet er feilfrie, komplette, egnet for et bestemt formål eller anvendelige for mottakers behov. Partene innestår heller ikke for at slik informasjon eller materiale ikke krenker, eller vil kunne krenke, tredjeparts immaterielle- eller andre rettigheter. Partene plikter umiddelbart å varsle de øvrige Partene dersom de blir kjent med, eller har grunn til å tro, at en krenkelse av tredjeparts rettigheter har eller vil kunne finne sted.
En Part som mottar eller gjør bruk av slik informasjon eller materiale som nevnt i første ledd er selv fullt ut ansvarlig for bruken. En Part som avgir bruksrettigheter kan ikke holdes ansvarlig for eventuelle krenkelser av tredjeparts immaterielle- eller andre rettigheter som følge av at en annen Part utøver sin bruksrett.
[bookmark: _Toc209440881]13.2	Ansvarsbegrensning
Partene er ikke ansvarlig overfor de andre Partene for noe indirekte tap eller konsekvenstap som følge av mislighold av Samarbeidsavtalen. En Parts samlede ansvar under Samarbeidsavtalen skal uansett være begrenset oppad til et beløp tilsvarende verdien av den aktuelle Parts bidrag til Prosjektet som angitt Finansieringsplanen og konkretisert i Vedlegg 6. 
Ovenfor nevnte ansvarsbegrensninger får ikke anvendelse hvor tapet eller skaden skyldes et grovt uaktsomt eller forsettlig forhold på Misligholdende Parts hånd. 
[bookmark: _Toc209440882]13.3	Skader påført tredjeparter
Hver Part er ansvarlig for, og skal holde de øvrige Partene skadesløs for, skade han forårsaker overfor tredjeparter.
[bookmark: _Toc209440883]13.4	Force Majeure
Partene kan ikke holdes ansvarlig for eventuelt mislighold av forpliktelser etter Samarbeidsavtalen som skyldes Force Majeure. Partene skal umiddelbart varsle Prosjektleder om slike Force Majeure-situasjoner. Dersom hindringene varer eller forventes å vare mer enn 6 uker, eller vil ha alvorlige konsekvenser for andre Parters gjennomføring av Prosjektet, kan Styringskomitéen beslutte omfordeling av oppgaver i Prosjektet.
[bookmark: _Toc209440884]14	Konfidensialitet	
Partene plikter i Prosjektperioden, og for en påfølgende periode på 3 år, å holde hemmelig all Konfidensiell Informasjon de får kjennskap til i forbindelse med Prosjektet, og å oppbevare denne på en sikker måte. Konfidensialitetsforpliktelsen omfatter ikke utlevering av Konfidensiell Informasjon til ansatte og tredjeparter, herunder Tilknyttede Enheter, leverandører og underleverandører, hvor tilgang til Konfidensiell Informasjon er nødvendig for å utføre oppgaver i Prosjektet eller å nyttiggjøre seg Prosjektresultater.
Konfidensiell Informasjon skal kun benyttes til å utføre oppgaver i Prosjektet og å nyttiggjøre seg Prosjektresultater, eller som avtalt med eller forutsatt av den utleverende Part. Partene skal påse at alle ansatte og tredjeparter, herunder Tilknyttede Enheter, leverandører og underleverandører, som gis tilgang til Konfidensiell Informasjon blir gjort kjent med og overholder ovennevnte konfidensialitetsforpliktelse. Ved behov skal det inngås egen konfidensialitetsavtale med tilsvarende innhold som i dette punkt 14.
Følgende informasjon regnes ikke som Konfidensiell Informasjon:
a) Informasjon som allerede var kjent for vedkommende Part på det tidspunkt den ble mottatt.
b) Informasjon som er eller blir alminnelig kjent på annen måte enn ved brudd på konfidensialitetsforpliktelse under denne Samarbeidsavtalen.
c) Informasjon som mottas fra tredjepart uten kjente konfidensialitetsforpliktelser.
d) Informasjon som er utviklet av en Part uten bruk av Konfidensiell Informasjon.
Ovennevnte konfidensialitetsforpliktelse skal ikke hindre offentliggjøring av Prosjektresultater i tråd med bestemmelsene i punkt 10 eller utøvelse av Bruksrettigheter som gitt i punkt 9 i denne Samarbeidsavtalen. Konfidensialitetsforpliktelsen hindrer heller ikke utlevering av Konfidensiell Informasjon til Forskningsrådet eller lovpålagt utlevering til domstoler og andre offentlige myndigheter, samt utlevering i medhold av Lov om rett til innsyn i dokument i offentleg verksemd (offentleglova).
[bookmark: _Toc209440885]15	Helse, Miljø og Sikkerhet
Hver av Partene (og deres underleverandører) som skal utføre oppgaver i Prosjektet skal planlegge og gjennomføre arbeidet på en måte som sikrer at liv ikke vil gå tapt, og at helseskader, skade på anlegg og utstyr, forurensning og utslipp ikke oppstår, samt at produksjon og/eller prosesser ikke stopper opp.
Det forutsettes at Partene har implementert egne HMS-retningslinjer og et styringssystem som er basert på HMS-lovgivningen og tilpasset den enkelte Parts virksomhet og størrelse. Retningslinjene og styringssystemet skal ha en klar tilslutning fra den enkelte Parts ledelse.
Partene skal uten ugrunnet opphold rapportere hendelser, ulykker og nestenulykker i tilknytning til Prosjektet til Prosjektansvarlig.
Prosjektansvarlig skal uten ugrunnet opphold rapportere hendelser, ulykker og nestenulykker til Styringskomitéen. Prosjektansvarlig skal videre legge frem HMS-statistikk for Prosjektet for Styringskomitéen i hvert ordinært møte. 
En Part som utfører arbeid på anlegg eller installasjon tilhørende en annen Part, plikter å følge anleggseiers til enhver tid gjeldende regler og retningslinjer.
[bookmark: _Toc209440886]16	Etikk, interessekonflikter og anti-korrupsjon
[bookmark: _Toc209440887]16.1	Etikk
Hver av Partene forplikter seg til å opprettholde de høyeste etiske standarder på sitt arbeid med Prosjektet. Hver av Partene skal sørge for at alle dens ansatte, styremedlemmer og underleverandører forplikter seg til det samme. 
[bookmark: _Toc209440888]16.2	Interessekonflikter
Hver av Partene skal unngå interessekonflikter i sin kontakt med organisasjoner og/ eller personer som skal utføre oppgaver i tilknytning til Prosjektet.   
[bookmark: _Toc209440889]16.3	Anti-korrupsjon	
Hver av Partene skal gjennomføre Prosjektet på en slik måte at korrupsjon, misbruk av midler og uregelmessigheter motvirkes. Partene skal, uten unødig opphold, underrette Styringskomitéen om indikasjoner på korrupsjon og misbruk av midler som Parten blir oppmerksom på under gjennomføringen av Prosjektet. Videre plikter Partene, i utøvelsen av virksomheten som omfattes av Samarbeidsavtalen, ikke å akseptere eller tilby noen form for gave, tilbud, betaling eller fordeler som innebærer lovstridig eller korrupt praksis.
[bookmark: _Toc209440890]17	Eksportkontroll 
En Part som eksporterer, plikter å overholde gjeldende regelverk for eksportkontroll. Hvis en Part utfører arbeid, herunder eksport av produkter, teknologi og programvare som krever eksporttillatelse, skal Part i god tid søke om nødvendige tillatelser og sørge for at øvrige Parter har tilgang til kopier med klassifikasjonsdokumentasjon (ECCN) på søknadstidspunktet. En Part skal holde øvrige Parter skadesløse for enhver bot, kostnad og ethvert ansvar som måtte oppstå som følge av vedkommende Parts brudd på denne bestemmelsen.
[bookmark: _Toc209440891]18	Revisjon
I henhold til Generelle Vilkår for FoU-prosjekter, har Forskningsrådet og Riksrevisjonen til enhver tid rett til å kontrollere at de bevilgede midler brukes i henhold til FoU-avtalen. Partene plikter på anmodning fra Forskningsrådet og/eller Riksrevisjonen å legge frem de bilag, timelister, beregninger og annet relevant underlagsmateriale som etterspørres for gjennomføring av slik kontroll.
Eventuelle dokumenterte avvik fremsatt ved revisjon og begrunnet i Samarbeidsavtalen skal rettes opp av Partene innen rimelig tid.
[bookmark: _Toc209440892]19	Ingen representasjon eller formelt partnerskap
Partene kan ikke forplikte øvrige Parter i Prosjektet økonomisk eller juridisk, eller utgi seg for å opptre på disses vegne. Hverken denne Samarbeidsavtalen eller deltakelsen i Prosjektet skal anses å utgjøre noen form for formelt partnerskap eller felles næringsvirksomhet.
[bookmark: _Toc209440893]20	Kommunikasjon mellom Partene
All informasjon formidlet under denne Samarbeidsavtalen skal gjøres skriftlig, og til de adresser og mottagere som fremkommer av den oppdaterte kontaktlisten Prosjektansvarlig fører, jf. punkt 5. 
[bookmark: _Toc209440894]21	Overdragelse av Samarbeidsavtalen
En Part kan ikke, uten forutgående skriftlig samtykke fra øvrige Partene, helt eller delvis, overføre egne rettigheter eller forpliktelser under Samarbeidsavtalen til tredjeparter. Dette omfatter også overføringer til Tilknyttede Enheter.  
[bookmark: _Toc209440895]22	Lovvalg og verneting
Denne Samarbeidsavtalen er underlagt norsk rett.
Tvister som måtte oppstå i forbindelse med, eller som et resultat av, Samarbeidsavtalen skal søkes løst i minnelighet gjennom forhandlinger mellom Partene. 
Dersom en minnelig løsning ikke oppnås, kan tvisten bringes inn for domstolene. Partene vedtar Salten og Lofoten tingrett som felles verneting. 

[bookmark: _Toc209440896]23	Signaturer
Denne Samarbeidsavtalen er signert i [x] eksemplarer, hvorav hver Part beholder ett eksemplar hver.


For [foretaksnavn]:

Sted/ dato:
Navn:
Tittel:

Signatur:__________________________


Fakturaadresse:


Fakturareferanse:


For [foretaksnavn]:

Sted/ dato:
Navn:
Tittel:

Signatur:__________________________


Fakturaadresse:


Fakturareferanse:


[bookmark: _Toc209440897]Vedlegg 1	
FOU-Avtalen


[bookmark: _Toc209440898]Vedlegg 2
Prosjektbakgrunn
Følgende Prosjektbakgrunn er bragt inn Prosjektet:

	
[Navn på Part]


	
[Opplisting/ angivelse av Prosjektbakgrunn og betingelser for bruken]




















[bookmark: _Toc209440899]Vedlegg 3
Dokument for tiltredelse – [navn på Prosjekt]

[foretaksnavn ny part]
Ved signering av dette dokument tiltrer [navn på ny part] som ny Part i Prosjektet [navn på Prosjekt], og aksepterer fra samme tidspunkt å bli bundet av de bestemmelser som fremgår av Samarbeidsavtale datert [dato]. 
Prosjektansvarlig bekrefter med sin signatur på dette tiltredelsesdokument at Styringskomitéen i sitt møte [dato] godkjente [navn på ny part] som ny Part i Prosjektet.
Partene er enige om at [navn på ny part] skal bidra med følgende i Prosjektet:
[til utfylling]


Dette tiltredelsesdokument er signert i 2 eksemplarer.

For [navn på ny part]:
Sted/ dato:
Navn:
Tittel:
Signatur:__________________________

For Prosjektansvarlig:
Sted/ dato:
Navn:
Tittel:
Signatur:__________________________


[bookmark: _Toc209440900]Vedlegg 4
Utfyllende beskrivelse av de enkelte Partenes forpliktelser til å utføre forskningsarbeid og/eller yte finansielle bidrag i tråd med Prosjektbeskrivelse og Finansieringsplan for Prosjektet.
Finansiering
Partene skal bidra med ressurser og kontantfinansiering for gjennomføring av Prosjektet som følger:
	Part
	In Kind
	Kontantfinansiering
	Sum

	

	
	
	

	

	
	
	

	

	
	
	

	
Sum
	
	
	



Ovennevnte forpliktelser skal gjennomføres i henhold til følgende tidsplan:
	Part
	[år]
	[år]
	[år]
	Sum

	

	
	
	
	

	

	
	
	
	

	

	
	
	
	

	
Sum
	
	
	
	



Kostnader
Partene er enige om følgende kostnadsplan for Prosjektet:
	Part
	[kostnadskategori]
	[kostnadskategori]
	[kostnadskategori]
	Sum

	

	
	
	
	

	

	
	
	
	

	

	
	
	
	

	
Sum
	
	
	
	



Prosjektgjennomføring
Partene skal gjennomføre sine forpliktelser i Prosjektet i henhold til følgende plan:
	Arbeidspakke

	Hovedaktivitet, mål og leveranse
	Kostnad (i NOK)
	Ansvarlig Part
	Bidragsytere

	1
	
	
	
	

	2
	
	
	
	

	3
	
	
	
	

	4
	
	
	
	

	5
	
	
	
	



Milepæler for gjennomføring av de ulike arbeidspakker:
	Arbeidspakke
	Milepæl
	[år]

	[år]
	[år]
	[år]


	1
	
	
	
	
	

	2
	
	
	
	
	

	3
	
	
	
	
	

	4
	
	
	
	
	

	5
	
	
	
	
	



Beskrivelse av Partenes bidrag i Prosjektet
[eventuell utfyllende beskrivelse av Partenes bidrag i Prosjektet]

